૮મી નવેમ્બર સુધીમાં તો ભારતીય સેનાએ બારામુલ્લા સહીત ઘણા વિસ્તારમાંથી પાકિસ્તાનીઓને ખદેડી દીધા. સંપૂર્ણ કાશ્મીર ઉપર ભારતિય સેનાનો કબજો થઈ જાત, પણ કમનશીબે સેના પાસે પેટ્રોલનો પુરવઠો ખતમ થઈ ગયો, અને સપ્લાય લાઈન જળવાઈ ન શકી. આનો લાભ લઈ, પીછેહઠ કરતી પાકીસ્તાની સેનાએ મહત્વના પુલ ઉડાડી દીધા, જેથી ભારતીય સેનાની આગેકૂચ ધીમી પડી ગઈ. વળી શિયાળૉ બેસી જતાં બરફીલા રસ્તાઓએ આગેકૂચ ધીમી પાડી દીધી, પણ લડાઈ ચાલુ રહી.